OSNOVNA ŠKOLA GALDOVO

BREZOVAČKOG ODREDA 1B

KLASA:112-03/19-01/49

URBROJ: 2176-16-01-19-01

SISAK, 15.10.2019.

Na temelju članka 107. Zakona o odgoju i obrazovanju u osnovnim i srednjoj školi ( Narodne novine 68/18) (dalje u tekstu ZOOOSŠ) i projekta Grada Siska UP.03.2.1.03.0024 „Rukom pod ruku- faza III“ (u daljnjem tekstu Projekt) u okviru instrumenta Osiguravanja pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III. ravnatelj Osnovne škole Galdovo, Sisak raspisuje

NATJEČAJ

za zasnivanje radnog odnosa

1. POMOĆNIK/CA U NASTAVI - 5 izvršitelja/ica na određeno i nepuno radno vrijeme

Mjesto rada:  Osnovna škola Galdovo, Brezovačkog odreda 1b, 44000 Sisak; Područni razredni odjel Tišina Erdedska, Tišina Erdedska 62

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08 i 69/17)

Uvjeti: Kandidati trebaju ispunjavati uvjete sukladno članku 8. Pravilnika o pomoćnicima u nastavi i stručnim komunikacijskim posrednicima (NN 102/2018):

* završeno najmanje četverogodišnje srednjoškolsko obrazovanje
* završeno osposobljavanje i stečena djelomična kvalifikacija

Uz vlastoručno potpisanu prijavu na natječaj, kandidati moraju priložiti:

* životopis
* dokaz o stečenoj stručnoj spremi
* presliku potvrdnice o završenoj edukaciji za pomoćnika u nastavi i stečenim kompetencijama
* dokaz o državljanstvu
* uvjerenje nadležnog suda da podnositelj prijave nije pod istragom i  da se protiv podnositelja ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi s naznakom roka izdavanja ( ne starije od 30 dana od dana raspisivanja natječaja)
* dokaz o evidentiranom radnom stažu ( elektronički zapis ili potvrda o podacima evidentiranim u matičnoj evidenciji HZMO)

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16.)

Kandidat/kinja koji/a ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17.), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03 i 148/13) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14. i 39/18.) dužan/na je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan/a je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

U  svrhe predmetnog natječaja škola, u svojstvu voditelja obrade sukladno odredbama Opće uredbe o zaštiti podataka, prikuplja i obrađuje osobne podatke kandidata sadržane unutar tražene dokumentacije. Za neprimljene kandidate ih zadržava u daljnjem roku od 5 godina potrebnom za obranu pravnih zahtjeva te nakon toga trajno uništava, odnosno, ukoliko je primjenjivo, vraća kandidatima. Za ostvarivanje svojih prava na uvid u vlastite osobne podatke i ostalih prava iz Uredbe, kandidati mogu podnijeti zahtjev pisanim putem na adresu škole ili osobnim dolaskom u školu u radno vrijeme radnim danom, kojom prilikom će škola provjeriti identitet podnositelja zahtjeva. Za sva pitanja u vezi zaštite osobnih podataka kandidati se mogu obratiti izravno Službeniku za zaštitu podataka škole pisanim putem na adresu škole.

Rok za podnošenje prijave na natječaj je osam dana od dana objave natječaja na mrežnoj stranici i oglasnoj ploči Hrvatskog Zavoda  za zapošljavanje te mrežnoj stranici i oglasnoj ploči Osnovne škole Galdovo, Sisak .

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: Osnovna škola Galdovo, Brezovačkog odreda 1B, 44000 Sisak, s naznakom : „ *za natječaj“.*

Nepravodobne i nepotpune prijave neće se razmatrati.

Kandidat/kinja prijavljen/na na natječaj bit će obaviješten/na putem mrežne stranice školske ustanove najkasnije u roku od osam dana od dana sklapanja ugovora o radu s odabranim/om kandidatom/kinjom.

Natječaj je objavljen 15.10.2019. godine, a vrijedi do 23.10.2019. godine.

Ravnatelj škole:

Petar Zelić